CELEX: 32015R1315
Language: hr
Date: 2015-07-30 00:00:00
Title: Provedbena uredba Komisije (EU) 2015/1315 оd 30. srpnja 2015. o dodjeli dodatnih dana na moru Španjolskoj u zonama ICES-a VIII.c i IX.a s iznimkom Kadiškog zaljeva

31.7.2015   
            
            
               HR
            
            
               Službeni list Europske unije
            
            
               L 203/7
            
         PROVEDBENA UREDBA KOMISIJE (EU) 2015/1315
   оd 30. srpnja 2015.
   o dodjeli dodatnih dana na moru Španjolskoj u zonama ICES-a VIII.c i IX.a s iznimkom Kadiškog zaljeva
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) 2015/104 od 19. siječnja 2015. o utvrđivanju ribolovnih mogućnosti za 2015. za određene riblje stokove i skupine ribljih stokova koje se primjenjuju u vodama Unije te za plovila Unije u određenim vodama izvan Unije, o izmjeni Uredbe (EU) br. 43/2014 i o stavljanju izvan snage Uredbe (EU) br. 779/2014 (1), a posebno točku 8. njezina Priloga II.B,
   budući da:
   
               (1)
            
            
               U tablici I. Priloga II.B Uredbi (EU) 2015/104 utvrđuje se najveći broj dana tijekom kojeg plovila iz EU-a ukupne dužine 10 metra ili više koja imaju na plovilu ili rabe koće, danske potegače ili slične alate veličine oka 32 mm ili više, jednostruke stajaćice veličine oka 60 mm ili više te pridnene parangale mogu biti prisutna unutar zona ICES-a VIII.c i IX.a s iznimkom Kadiškog zaljeva, od 1. veljače 2015. do 31. siječnja 2016.
            
         
               (2)
            
            
               U skladu s točkom 8.5. Priloga II.B Uredbi (EU) 2015/104 Komisija može na temelju trajnih ukidanja ribolovnih aktivnosti do kojih je došlo od 1. veljače 2014. do 31. siječnja 2015. dodijeliti dodatni broj dana na moru za koji država članica zastave može plovilu dati odobrenje za prisutnost unutar predmetnog područja ako na plovilu ima regulirani alat.
            
         
               (3)
            
            
               U skladu s prvom rečenicom točke 8.1. Priloga II.B Uredbi (EU) 2015/104, Španjolska je 1. lipnja 2015. podnijela zahtjev za dodatne dane na moru na temelju trajnog ukidanja ribolovnih aktivnosti za šest plovila do kojeg je došlo od 1. veljače 2014. do 31. siječnja 2015.
            
         
               (4)
            
            
               U pogledu podataka s kojima raspolaže Komisija i uzimajući u obzir metodu izračuna utvrđenu u točki 8.2. Priloga II.B Uredbi (EU) 2015/104, Španjolskoj je potrebno dodijeliti tri dodatna dana na moru za plovila iz točke 1. tog Priloga za razdoblje od 1. veljače 2015. do 31. siječnja 2016.
            
         
               (5)
            
            
               Mjere predviđene ovom Uredbom u skladu su s mišljenjem Odbora za ribarstvo i akvakulturu,
            
         DONIJELA JE OVU UREDBU:
   Članak 1.
   Najveći broj dana na moru tijekom kojeg Španjolska može dati odobrenje plovilu koje plovi pod njezinom zastavom za prisutnost u zonama ICES-a VIII.c i IX.a s iznimkom Kadiškog zaljeva, ako na plovilu ima regulirani alat te ako ne podliježe posebnim uvjetima, kako je utvrđeno u tablici I. Priloga II.B Uredbi (EU) 2015/104, povećava se na 117 dana godišnje.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 22, 28.1.2015., str. 1.